Lan ngajiya sira syaalik ing ilmu ingkang dadi ngesah aken ing ibadah ira dhohir lan ngajiya sira ing ilmu ingkang ngesahkan ing i’tiqat ira, lan ngajiya sira ing ilmu ingkang bersihaken ing ati. Mula nggosoka sira ing ati nira kelawan ilmu iki, mula men¬corong atinira. Artine wajib sira syaalik arep ngajia ing ilmu ingkang dadi bisa ngesahaken ing ibadahira, sholat, wudu’, adus jinabat, puasa, zakad, haji lan endi-endi ingkang sira lakoni wajib ngaji ilmune kaya nikah lan ba’i’. Mula saben-saben wong mukmin melua apa mad’habe ing dalem ilmune syari’at lan ora wenang metu saking mad’hab papat lan ora wenang melu mad’hab liyane papat al masyhur. Lan malih wajib sira ngaji ilmu ushuludin, yaiku ilmu ingkang ngesahaken ing dalem i’tiqat ahlussunnah, aja nganti mengo i’tiqade wong Mu’tazilah lan pula sifat mujassamat. Lan wajib malih ngaji ilmu ingkang bersihaken ing ati saking pekerti ingkang ala-ala kaya kibri lan riya’ lan hasad lan karash ngrangsang dunya lan liyan-liyane saking pira-pira amrodhil quluub. Mula wajib ngajia nunjiyat lan muhlikat.